Baráttukona innan kirkjunnar segir kjör nýs páfa vonbrigði
Hinn nýkjörni páfi og leiðtogi kaþólsku kirkjunnar, Benedikt XVI, hefur "takmarkaðan" skilning á málefnum kvenna, segir einn leiðtogi þeirra sem barist hafa fyrir auknum réttindum kvenna innan kirkjunnar.
"Ef ég á að vera heiðarleg ... á svona stundu eru einu mögulegu viðbrögðin að vona," segir Joan Chittister, nunna í benediktarreglunni. "Þessi páfi hefur takmarkaðan skilning á konum," segir hún og vísar til bréfs sem Ratzinger, sem þá var hugmyndafræðilegur kenningsmiður kirkjunnar, sendi biskupum í júlí á síðasta ári. í bréfinu sem var "um samvinnu karla og kvenna í kirkjunni og heiminum" mótmælti hann hugmyndum um að konur gætu orðið prestar og sagði að það að segja að enginn munur væri á körlum og konum hefði haft "banvæn áhrif" sérstaklega á fjölskylduna.
"Við getum ekki gefið nítjándu aldar svör við 21. aldar spurningum ef kirkjan á að vera heilbrigð," sagði Chittister, sem er vel þekkt innan enskumælandi hluta kaþólsku kirkjunnar fyrir gagnrýni sína á stefnu hennar í félagsmálum. Hún býr í Pennsylvaniu og er dálkahöfundur í vikublaðið National Catholic Reporter.
"Hann telur feminista vera karlhatara og leitast eftir skiptingu á milli karla og kvenna fremur en jafnrétti."
Hinn nýkjörni páfi og leiðtogi kaþólsku kirkjunnar, Benedikt XVI, hefur "takmarkaðan" skilning á málefnum kvenna, segir einn leiðtogi þeirra sem barist hafa fyrir auknum réttindum kvenna innan kirkjunnar.
"Þessi páfi hefur takmarkaðan skilning á konum."
"Hann telur feminista vera karlhatara og leitast eftir skiptingu á milli karla og kvenna fremur en jafnrétti."